Ugena

eta|250ra|Situo de Ugena en la provinco Toledo kaj en Hispanio
Ugena [uĥEna] estas municipo de Hispanio, en la Provinco de Toledo, regiono de Kastilio-Manĉo.

 Toponimio 
Laŭ Menéndez Pidal, la termino "Ugena" povus deveni el antaŭromiaj antroponimoj "Ustius" aŭ "Usius".

 Loĝantoj 
La loĝantoj nomiĝas Ugeneros. La censita populacio en 2010 estis de 5.120 loĝantoj kaj la denseco estas de 341,33 loĝ/km². Dum la tuta 20a jarcento temis pri malmulte loĝata vilaĝo, malpli da 500 loĝantoj dum la tuta jarcento, ĝis la fino kiam okazis eksplodo de la loĝeja merkato en Madrido kaj multaj madridanoj venis loĝi tie: nune estas ĉirkaŭ 4,000 loĝantoj, tio estas la populacio dekobliĝis en nur 20 jaroj.

 Situo 
Ugena estas situa en la okcidenta parto de Kastilio-Manĉo en la komarko aŭ distrikto La Sagra en la norda parto de la provinco de Toledo, je altitudo de 654 m; je 39 km el Toledo, provinca ĉefurbo. La areo de ties teritorio estas de 15 km². La geografiaj koordinatoj estas 40°9′28″ N 3°52′37″ Ok.

 Geografio 
La municipo troviĝas situa en ebenaĵo de la komarko de La Sagra kaj limas kun la municipaj teritorioj de Serranillos del Valle, Griñón, Cubas de la Sagra kaj Casarrubuelos en la provinco de Madrido kaj Illescas kaj Carranque en la provinco de Toledo.

 Ekonomio 
Agrikulturo kaj brutobredado tradicie. Nune proksimeco al Madrido, ŝtata ĉefurbo, ebligas proponi loĝejon al madridanoj nekapablaj trovi ĝin tie je malalta kosto.

 Historio 
La antaŭromia toponimo indikas la antikvecon de la vilaĝo, eble de la epoko de Keltiberoj. Pri pasinteco de mozaraboj informas la pordego de Ugena en la antikva murego de Illescas.

Ĝi estis unue reĝa loko, sed poste, en 1660, ĝi estis vendata al Fernando Carlos de Vera, Grafo de Roca, kaj pasis en 1734 al nobelo kaj negocisto Francisco de Goyeneche [gojenEĉe], kiu estus nomumita Markiso de Ugena en 1735. La vilaĝo pluis kiel senjorlando de la familio Goyeneche ĝis 1780 kiam reiĝos reĝa.

Meze de la 18a jarcento la ekonomio baziĝis sur la produktado de tritiko, hordeo, kikeroj, vino kaj oleo, kiu produktiĝis en du muelejoj. Ekzistis ankaŭ produktado de gipso.

 Notoj 

 Vidu ankaŭ 
 Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo